Sádocký vrch

Sádocký vrch (Strážovské vrchy – Trenčianske Teplice. Turistická mapa. 1 : 50 000. Harmanec: VKÚ, a. s., 2001.) je vrch Strážovských vrchov. Leží nad obcou Sádočné, približne  juhozápadne od Rajca.

 Poloha 
Nachádza sa v severnej polovici pohoria, v geomorfologickom podcelku Zliechovská hornatina a časti Strážov. Vrchol leží na rozhraní Žilinského a Trenčianskeho kraja, na hranici okresov Žilina a Považská Bystrica a hrebeňom vedie aj hranica katastrálnych území obcí Fačkov a Sádočné. Sádocký vrch je súčasťou hrebeňa, vedúceho z Hrubej Kečky severným smerom na Srniak.

 Opis 
Sádocký vrch je súčasťou hrebeňa, lemujúceho tok Rajčanky a jeho vrcholová časť má pretiahnutý tvar západo-východného smeru. Hrebeň vedie z dominantného Strážova severovýchodným smerom cez Čierny vrch a Sádocký vrch až na Srniak. Západným susedom je Ostrá Kečka (), severne ležia Stráne (), východne susedí Bartošová () a južne leží Úplaz () a Kozol (). Južne orientované svahy hrebeňa odvodňujú prítoky Rajčanky, zo severných voda odteká riekou Domanižanka do Váhu. Najbližšími sídlami sú severne ležiace Sádočné a Čelkova Lehota, východne situovaný Fačkov a juhozápadne ležiace Čičmany. 

 Výhľady 
Súvislý lesný porast hrebeňa neponúka veľa možností na rozhľad, no malé odlesnené lokality umožňujú obmedzený výhľad. Horizontu dominujú najmä okolité vrchy pohoria a neďaleký majestátny Kľak a Reváň. Viditeľná je tak najmä Lúčanská Fatra a Súľovské vrchy, z vhodných miest je na horizonte vidieť Veľkú Raču, Pilsko či Lysú horu.

 Geológia 
Masív Sádockého vrchu tvoria vápencovo-dolomitové súvrstvia triasového veku, zaraďované do príkrovu Ostrej Malenice tektonickej jednotky hronika.Hraško, Ľ., Kováčik, M. (eds.), Olšavský, M., Sentpetery, M., Pelech, O., Laurinc, D., Maglay, J., Németh, Z., Kronome, B., Nagy, A., Kováčik, M., Vlačiky, M. a Dananaj, I., 2021: Geologická mapa Strážovských vrchov (východná časť). ŠGÚDŠ, Bratislava. Samotný vrchol kóty tvoria tzv. strážovské vápence (anis). Tieto sú pozdĺž prešmykového zlomu presunuté do nadložia mladších wettersteinských vápencov (ladin - karn).Pelech, O. a Olšavský, M., 2018: Post-early Eocene backthrusting in the northeastern Strážovské vrchy Mts. (Western Carpathians). Mineralia Slovaca, 50, 2, 147 – 156.

 Prístup 
Na vrchol nevedie značená trasa, preto najľahší prístup je hrebeňom, zo severu odbočením zo  chodníka z Briestenného na Hrubú Kečku. Od juhu je prístup lesom z obce Fačkov.

 Referencie 

 Pozri aj 
 Strážov (geomorfologická časť)
 Zoznam vrcholov v Strážovských vrchoch

 Externé odkazy 
 Poloha na turistickej mape

Kategória:Vrchy v Strážovských vrchoch
Kategória:Vrchy pod 1000 metrov na Slovensku
Kategória:Vrchy v okrese Považská Bystrica
Kategória:Vrchy v okrese Žilina
Kategória:Sádočné
Kategória:Fačkov